**Krocket**

Sæson 2017

I december havde vi en vellykket juleafslutning med krocket spil, gløgg og æbleskiver.

Lørdag d. 14. oktober havde vi sæson afslutning med 20 deltagere, noget nær det samme som sidste år. Startede med morgenkaffe og rundstykker og spillede krocket til frokosttid, hvor vi startede med sild m. tilbehør og herefter grillede frankfurter. Efter frokost pausen afvikledes året bue mesterskab og der blev igen spillet krocket indtil man hen på eftermiddagen gik hjem for at være klar til aften festen, hvor der med lidt udskiftning også deltog 20.

Her nød vi en 3 retters menu fra Næsbjerghus og Lisbeth Hedegård.

Inden vi fik dessert og kaffe med kringler var der gennemgang af årets forløb, som hermed følger:

Det har været et meget travlt år, med mange kampe, stævner m.v. som jeg her forsøger at gøre rede for.

Der har været Holdturneringen i DGI med 6 hold hvor vi klarede os rigtig godt med 1 oprykker M2 – 2 anden pladser – 1 tredje - 1 fjerde – 1 femte plads.

I DGI enkeltmands turnering var vi repræsenteret af 2 spillere, Gert Ovesen og Magnus Johannsen, begge blev nr. 1 u/Sydvestj. Krocket og gik videre til DM, hvor Magnus som bekendt jo blev DM vinder, endnu engang tillykke Magnus.

I DGI parturnering var der 2 par med, som begge blev nr. 2 i deres pulje.

Vi havde i år et DGI stævne, Holdfinalerne og det blev godt afviklet med ros for banerne. Der var 92 spillere fordelt på 23 hold. Vi havde M2 holdet med og de blev nr. 2.

Vi har i år ikke været på besøg i Blære, de kunne ikke finde plads i kalenderen hvor vi kunne. Der var dog godt 20 på besøg herfra med Krock , god mad og hyggelig samvær i Krocket huset.

Søndagsstævnet hvor der kom 144 deltagere, det samme som sidste år, hvilket vi er meget tilfredse med, en rigtig god dag med ros for afvikling og baner.

Der er som noget nyt afholdt Varde kommunemesterskab med 160 deltagere, trods en regnfuld periode op til stævnet blev det afviklet rigtig godt med ros fra udvalget som stod for tilrettelæggelsen. Vi fik et par der blev kommune mestre Mary Møller og Verner Jessen.

Så har der jo også været Strandstævne på Rømø med godt vejr for en gangs skyld, div. Søndagsstævner og Tirsdagstræf i området, samtræning i vinter månederne med Sig og Nordenskov, samt en Krocket tur til Tyskland. Alle steder syntes jeg vi har været flittige til at deltage.

Sidste år fik vi jo en sti på den vest/sydlige side af krocket banen og var noget spændte på hvad det ville medføre af måske gener, men det er heldigvis gjort til skamme, idet vi har fået vist krocket spillet frem for de mange der benytter stien. Om det er derfor vi har fået 6 nye medlemmer i år, tror jeg dog ikke, men på sigt kunne det måske godt give nogle.

**Og så resultater i vores hjemmeturneringer:**

**Helårs turneringen:**

Pulje1 Jytte Christensen- Lars R. Olsen

Pulje 2 Jørgen Vind – Verner Jessen

Pulje 3 Inge Marie Jessen- Leif Pedersen

**Enkeltmandsturneringen:**

M Villy Kjeldsen

A1 Magnus Johannsen

A2 Anne Christensen

**Årets Bue mester:** Erling Sørensen

**Uddeling af Fair Play Pokal:** Man valgte at tildele årets Fair Play pokal til èn der gør et stort stykke arbejde for at vi alle har det godt, altid villig til at tage del i arbejdet med stævner, bage kager med meget mere**: Inge Marie Jessen.**

Så håber vi at alle vil spille med igen til næste år og tag endelig nye emner med, man skal endelig ikke holde sig tilbage hvis man er i tvivl om det nu er noget for dig, kom bare frisk frem og prøv spillet og se om det er noget for dig.

Oplysning: Vi forsætter med at træne lørdag kl.9,30, mandag og onsdag kl. 13,30 eller når der er nogen der føler behov for en kamp eller 2 og lidt hyggelig samvær. Igen i år er der samtræning med Sig og Nordenskov i løbet af vinteren. Som det sidste arrangement i år holder vi juleafslutning med Krocket og Jule Gløgg i december.

Til sidst vil udvalget gerne takke for samarbejdet, for hjælp ved stævner, fester, pleje af banerne herunder vanding, gødskning og klipning.

Tak for i år.

p.u.v. Erling